Blou Bulle kontrakteer slot van Hoërskool Garsfontein | AWSUM School News }
Home›Regional News›Gauteng Pretoria›Blou Bulle kontrakteer slot van Hoërskool Garsfontein
Blou Bulle kontrakteer slot van Hoërskool Garsfontein
AWSUM het gaan inloer by Ruan Delport, slot van Hoërskool Garsfontein wat by die Blou Bulle gekontrakteer is.
Eerstens baie geluk met jou kontrak by die Blou Bulle. Baie dankie vir die gelukwensing en die geleentheid om 'n bietjie van myself met julle te kan deel.
Hoe voel dit om raak gesien te word en erkenning te kry vir jou potensiaal? Dit voel ongelooflik om raak gesien te word. 'n Mens kom soms op 'n plek, waar jy half begin moed opgee en dan skielik word jy raak gesien en sodoende beloon vir al die harde werk wat jy ingesit het. Dit is regtig `n voorreg, veral omdat rugby iets is waarvoor mens lief is en 'n lewenswyse van gemaak het. So om beloon te word maak al die "blood, sweat and tears" die moeite werd.
Hierdie is 'n baie moeilike jaar vir die Matrieks van 2020, veral sportmanne en meisies. Kan jy jou persoonlike gevoelens hieroor met ons deel? Dit is 'n ongelooflike moeilike jaar vir sportmanne en meisies, almal het hard gewerk en was hoop vol om in die jaar 2020 ons finale afdruk te kon maak by die skool en om blootstelling te kon kry en om moontlike kontrakte los te slaan op provinsiaale vlak of by 'n universiteit. Persoonlik was ek baie gelukkig om reeds vroeg in 2020 my toekoms planne te kon vasmaak.
Watter invloed het Hoërskool Garsfontein op jou rugbyloopbaan gehad? Die ondersteuning en motivering van Garsies se kant af was en is steeds ongelooflik. In die tye wat ons kon oefen en wedstryde speel was die "input" van die afrigters se kant af altyd positief en opbouend. Selfs in "lockdown" ondersteun en motiveer die afrigters ons nog steeds. Ek wil dan sommer ook net dankie sê vir Coach Hendré, Coach Johan (Doepie) en Meneer Gustav.
Watter persone het die grootste invloed op jou, tot dusver op jou rugby gehad? Die persone wie die grootste invloed op my rugby gehad het tot dusver is defintief my ouers. My pa, wat so baie al opgeoffer het om my te ondersteun by elke wedstryd en wat my alles geleer het wat ek weet van rugby. My ma, wat my altyd gemotiveer het en ek wil ook vir haar net dankie sê vir al haar liefde en ondersteuning, my beste ondersteuner. My oupa, wat nie een wedstryd gemis het nie en my familie wat my altyd ondersteun. En dan, op 'n bietjie van 'n ligter noot moet ek darem ook noem, dat my deursettingsvermoë defintief aangehits is deur "net nog 5 minute!" of wat sê ek meneer Gustav…
Wie is jou rolmodel in rugby en hoekom? My rolmodel is nog altyd Courtney Lawes, want net so fisies soos hy is op aanval en verdediging het hy ook baie skills en spoed wat hom in 'n totale ander klas sit. Net soos RG Snyman.
Wat sien jy die meeste na uit met jou kontrak wat nou in plek is? Ek sien die meeste uit daarna om Loftus my huis te noem en om uit te draf op `n veld waar `n paar GROOT legendes al voor my uitgedraf het.
Wat is jou opinie oor die Blou Bulle en hoekom het jy hulle gekies om by te teken? Soos wat iemand anders dalk al op agt jaar oud geweet het hy of sy gaan eendag sing, het ek geweet dat ek vir die Blou Bulle gaan rugby speel. Dit was nog altyd 'n passie by my.